  Наталья Тетерина Дуннелэн куинь пол чемпионэз но Олимпи шудонъёслэн кык пол призерез, Удмуртиысь Биатлонъя федерацилэн кивалтӥсез Иван Черезов куасэн бызьылонъя Галина Кулакова нимо калыккуспо марафонэ пыриськоз. Со сярысь элькунысь спортъя министерстволэн пресс-службаез ивортэ. Куас — спортысь одӥгез тужгес дунтэмез амал, кудӥз тазалыкез юнматыны юрттэ. Умой, уно калыклы чаклам та выллем стартъёс асьме элькунын тросгес кылдо шуыса. Шумпотыса марафонэ пырисько, 50 иськеме бызё Иван Черезов, Удмуртиысь Биатлонъя федерацилэн кивалтӥсезАзьвылгес марафонэ пыриськыны мылкыдзэс Удмуртилэн тӧроез Александр Бречалов но паралимпи чемпион Владислав Лекомцев шараязы. Тодэ вайытом, марафон спортъя «Чекерил» огъетын 24-тӥ толсуре ортчоз. Программаын 10, 30 но 50 иськемъем дистанциос, 3 адямиен 10 иськеме эстафета, пиналъёслы 2 иськемъем старт. «Пыриськыны 300-лэсь трос адями курон сётӥз ни», — иворто радъясьёс. Куриськон сётыны, радлыкез но трассаослэн схемаосыныз тодматскыны марафонлэн сайтаз луэ. Тегъёс: Спорт Удмуртия ИванЧерезов куасэнбызьылон марафон ГалинаКулакова  